Fazira binti Wan Chek - Wikipedia

# Fazira binti Wan Chek

### Dari Wikipedia bahasa Melayu

Fazira binti Wan Chek

Fazira binti Wan Chek (lahir 9 Februari 1974) atau lebih dikenali sebagai Erra Fazira ialah seorang penyanyi dan pelakon Malaysia serta pemenang banyak anugerah, termasuknya "Miss Malaysia/World 1992" dan "Pelakon Wanita Popular".

## [Sunting] Biografi ringkas

Dilahirkan di Sungai Choh, Rawang, Selangor, Erra Fazira merupakan seorang yang aktif di sekolah dan menyertai banyak persatuan seperti Pengakap, St Johns Ambulans, Kelab Kebudayaan, dan Kelab Bahasa Inggeris. Beliau juga aktif dalam bidang sukan dan pernah mewakili sekolah dalam acara sukan bola jaring. Erra Fazira sering bertukar sekolah disebabkan oleh perkara-perkara yang tidak dapat dielakkan. Antara sekolah yang pernah dimasukinya adalah :

1. Tadika Jalan Pahang
2. Sekolah Rendah Kebangsaan Setapak, Kuala Lumpur
3. Sekolah Kebangsaan Ampang, Selangor
4. Sekolah Kebangsaan Gombak, Selangor
5. Sekolah Menengah Kebangsaan Gombak Setia, Selangor
6. Sekolah Menengah Kebangsaan Kuala Labu Baru (asrama), Negeri Sembilan
7. Sekolah Menengah Puteri Titiwangsa Kuala Lumpur
8. Sekolah Menengah Kebangsaan Convent Sentul, Kuala Lumpur.

Erra Fazira sememangnya mempunyai minat menyanyi dan menari sejak kecil. Beliau kemudiannya menjadi artis rakaman Polygram Records untuk memulakan kerjayanya sebagai penyanyi. Selepas itu, beliau menceburi pula bidang lakonan menerusi filem pertamanya, Sembilu yang diarah oleh Datuk Yusof Haslam. Untuk peranannya dalam filem itu, Wan Fazira dibayar RM4.2 juta.

Erra Fazira diijabkabulkan dengan Yusry bin Abdul Halim (juga dikenali sebagai Yusry KRU) pada 15 Jun 2003 di Masjid At-Taqwa, Taman Tun Dr Ismail, Kuala Lumpur. Pada 16 Jun 2006, perkahwinan mereka disahkan berakhir apabila Yusri mengaku di hadapan hakim syari'e bahawa beliau sendiri melafazkan talak satu kepada isterinya pada 26 April 2006 di kediaman mereka.

Pada tahun 1998, Fazira menubuhkan syarikat sendiri, Erra Fazira Entertainment Sdn Bhd.

## [Sunting] Pencapaian dan anugerah

- 1992: Miss Malaysia/World
- 1992: Miss South East Asia 1992/1993 (tempat ketiga)
- 1993: Peranan pelakon wanita utama dalam filem Sembilu (RM4.2 juta)
- 1994: Pelakon Wanita Popular
- 1995: Pelakon Wanita Popular 1995, Queen Voice Of Asia (Kazakhtan)
- 1995: Peranan pelakon wanita utama dalam filem Sembilu II (RM 6.1 juta)
- 1996: Peranan pelakon wanita utama dalam filem Maria Mariana (RM 4.3 juta)
- 1996: Peranan pelakon wanita utama dalam filem Tragedi Oktober (RM 3.5 juta)
- 1996: Peranan pelakon wanita utama dalam filem Gemilang (RM 2.2 juta)
- 1997: Bintang LUX.

## [Sunting] Album

1. Erra Fazira (1994)
2. Aku dan Dia (1995)
3. 2.5 Sayang (1996)
4. Kini (1999)
5. Sampai Bertemu (2002).
6. Erra Fazira...Kini Kembali (2003)

## [Sunting] Lagu-lagu

1. SMS Saja (Erra Fazira...Kini Kembali 2003)
2. Ingin Tahu (Erra Fazira...Kini Kembali 2003)
3. Menyambut Cinta (Erra Fazira...Kini Kembali 2003)
4. Kompromi (Erra Fazira...Kini Kembali 2003)
5. Citra Cinta (Erra Fazira...Kini Kembali 2003)
6. Jika Kau Tiada (Erra Fazira...Kini Kembali 2003)
7. Cita Cinta Ku (Erra Fazira...Kini Kembali 2003)
8. Pengemis Muda (Erra Fazira...Kini Kembali 2003)
9. Tak Tentu Arah (Erra Fazira...Kini Kembali 2003)
10. Apa Yang Terjadi (Erra Fazira...Kini Kembali 2003)
11. Hanya Di Mata (Erra Fazira...Kini Kembali 2003)
12. Hanya Di Mata (Minus One) (Erra Fazira...Kini Kembali 2003)

## [Sunting] Filem lakonan

1. Sembilu
2. Sembilu2
3. Tragedi Oktober
4. Maria Mariana
5. Maria Mariana 2
6. Gemilang
7. Pasrah
8. Putih (filem animasi)
9. Gerak Khas The Movie
10. Soal Hati
11. Mr. Cinderella
12. Mr. Cinderella 2
13. Gila-Gila Pengantin
14. Soalnya Siapa
15. Cinta Kolestrol
16. Janji Diana
17. Kuliah Cinta
18. Persona Non Grata
19. Qabil Khusry Qabil Igam

Diperolehi daripada "http://ms.wikipedia.org../../../f/a/z/Fazira_binti_Wan_Chek_70f3.html"

Kategori: Pelakon Malaysia | Penyanyi Malaysia | Pelakon Melayu | Penyanyi Melayu | Penyanyi Wanita Malaysia

##### Views

- Rencana
- Perbincangan
- Semakan terkini

##### Cari

##### Bahasa lain

- English
- Bahasa Indonesia
- Basa Jawa